На основу чл. 269. - 275. Закона о привредним друштвима („Службени гласник РС“, бр. 36/11, 99/11, 83/14 - др. зaкoн, 05/15, 44/18, 95/18, 91/19, 109/21 и 19/25), члана 143. Закона о осигурању („Службени гласник РС”, бр. 139/14 и 44/21), члана 29. и члана 37. став 1. тачка 7. Статута Компаније „Дунав осигурање” а.д.о. („Службени лист Компаније”, број 16/12, 40/15, 51/15, 09/16, 21/16, 39/18, 18/19, 24/19, 37/21, 11/22, 18/22 и 9/25), Скупштина Компаније на Редовној седници одржаној дана 30. априла 2025. године, донела је

**ОДЛУКУ**

**о расподели добити и исплати дивиденде**

**Члан 1.**

Према усвојеним Финансијским извештајима Компаније „Дунав осигурање” а.д.о. Београд (у дaљем тексту: Компанија) за 2024. годину утврђено је следеће:

1. укупан остварен нето добитак износи 3.048.061.556,88 динара и састоји се од:

* добитка неживотног осигурања у износу од 2.577.253.275,64 динара и
* добитка животног осигурања у износу од 470.808.281,24 динара,

1. нераспоређена добит Компаније из ранијих година износи 5.556.782.271,93 динара од чега је:

* нераспоређена добит из ранијих година неживотног осигурања у износу од 5.495.294.430,75 динара,
* нераспоређена добит из ранијих година животног осигурања 66.114.545,42 динара и
* нераспоређени губитак из ранијих година животног осигурања 4.626.704,24 динара.

**Члан 2.**

Добит Компаније за 2024. годину по основу неживотног осигурања из члана 1. тачка 1. ове Одлуке, у износу од 2.577.253.275,64 динара распоређује се на следећи начин:

* за исплату дивиденде акционарима Компаније у укупном бруто износу од 1.288.774.618,06 динара
* преостали део добити у износу од 1.288.478.657,59 динара задржава се као нераспоређена добит.

**Члан 3.**

Добит Компаније за 2024. годину по основу животног осигурања из члана 1. тачка 1. ове Одлуке, у износу од 470.808.281,24 динара распоређује се на следећи начин:

* за покриће губитка животних осигурања из ранијих година у укупном износу од 4.626.704,24 динара
* осигураницима, односно корисницима осигурања, у складу са Општим условима за осигурање живота који су важили у тренутку закључења уговора, у укупном износу од 354.273.647,31 динара, од чега у износу од 341.356.509,67 динара осигураницима/корисницима осигурања по основу уговора закључених до 31.12.2021. године и у износу од 12.917.137,64 динара осигураницима/корисницима осигурања по основу уговора закључених од 01.01.2022. године
* за исплату дивиденде акционарима Компаније у укупном бруто износу од 55.953.964,85 динара
* преостали део добити у износу од 55.953.964,84 динара задржава се као нераспоређена добит.

**Члан 4.**

Нераспоређена добит Компаније из ранијих година по основу неживотног осигурања из члана 1. тачка 2. ове Одлуке, у износу од 5.495.294.430,75 динара распоређује се на следећи начин:

* за исплату дивиденде акционарима Компаније у укупном бруто износу од 500.000.000,00 динара
* преостали део добити у износу од 4.995.294.430,75 динара задржава се као нераспоређена добит из ранијих година.

Нераспоређена добит Компаније из ранијих година по основу животног осигурања из члана 1. тачка 2. ове Одлуке, у износу од 66.114.545,42 динара, остаје непромењена.

**Члан 5.**

Одобрава се исплата дивиденде акционарима Компаније у новцу у бруто износу од 121,45 динара по акцији, која ће се извршити у року од 6 месеци од дана доношења ове одлуке.

**Члан 6.**

Право на исплату дивиденде имају сви акционари Компаније на Дан акционара за редовну седницу Скупштине акционара Компаније, односно на дан 20. априла 2025. године.

**Члан 7.**

Овлашћује се Извршни одбор Компаније да у складу са овом Одлуком одреди дан и начин исплате дивиденде акционарима Компаније.

**Члан 8.**

Компанија се обавезује да ће, у року од 15 дана од дана доношења ове Одлуке, обавестити све акционаре којима се исплаћује дивиденда, на начин предвиђен за обавештавања акционара седници Скупштине акционара Компаније.

**Члан 9.**

Ова Одлука ступа на снагу даном доношења.

**С број:**

**30. април 2025. године ПРЕДСЕДНИК СКУПШТИНЕ**

**Београд**

**Ана Јовић**