На основу члана 36. став 4. тачка 7) Закона о тржишту капитала (Сл. гласник РС бр. 129/2021), члана 305. – 307. и 329. Закона о привредним друштвима („Службени гласник РС“, бр. 36/11, 99/11, 83/14 - др. зaкoн, 05/15, 44/18, 95/18, 91/19, 109/21 и 19/25), члана 37. став 1. тачка 2) Статута Компаније „Дунав осигурање” а.д.о. („Службени лист Компаније”, број 16/12, 40/15, 51/15, 09/16, 21/16, 39/18, 18/19, 24/19, 37/21, 11/22, 18/22 и 9/25), Скупштина Компаније на Редовној седници одржаној дана 30. априла 2025. године, донела је

**О Д Л У К У**

**о повећању основног капитала**

**и промени номиналне вредности акција**

**Члан 1.**

Вредност основног капитала Компаније „Дунав осигурање” а.д.о. Београд (у даљем тексту: Компанија), по финансијским извештајима на дан 31.12.2024. годину износи 9.903.359.704,00 динара који је подељен на 15.189.202 комада обичних акција, номиналне вредности од 652,00 динара.

**Члан 2.**

Основни капитал Компаније повећава се за део нераспоређене добити из ранијих година неживотног осигурања у висини од 4.511.192.994,00 динара.

**Члан 3.**

Повећање основног капитала врши се повећањем номиналне вредности обичних акција са 652,00 на 949,00 динара.

**Члан 4.**

Основни капитал Компаније, након повећања претварањем нераспоређене добити у основни капитал ће износити 14.414.552.698,00 динара и подељен је на 15.189.202 комада обичних акција, номиналне вредности од 949,00 динара.

**Члан 5.**

Ова Одлука ступа на снагу даном доношења.

Ову Одлуку регистровати у складу са законом о регистрацији.

**С број:**

**30. април 2025. године ПРЕДСЕДНИК СКУПШТИНЕ**

**Београд**

**Ана Јовић**